Diari Oficial de la Generalitat Valenciana


Sumari del DOGV 4026, del 21-06-2001 (2001/5408)

ACORD de 2 de maig de 2001, de la Comissió Territorial d'Urbanisme de València, relatiu a la modificació núm. 1 del Pla General d'Ordenació Urbana de Riba-roja de Túria.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5408


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Riba-roja de Túria
    * pla d'urbanisme

ACORD de 2 de maig de 2001, de la Comissió Territorial d'Urbanisme de València, relatiu a la modificació núm. 1 del Pla General d'Ordenació Urbana de Riba-roja de Túria. [2001/X5408]
  
Vist l'expedient remés per l'Ajuntament de Riba-roja de Túria referit a la modificació núm. 1 del Pla General d'Ordenació Urbana, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en sessió del dia 3 d'agost de 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 14 de desembre de 2000.
  
Segon. El projecte consta de memòria informativa i justificativa i plànol d'informació i d'ordenació.
  
Tercer. L'objecte de la modificació és el canvi de qualificació, de protecció ecologicopaisatgística a comú, d'una porció de sòl no urbanitzable d'una superfície aproximada de 72.000 m², en el paratge la Selleta, a fi de poder construir una bassa de reg promoguda per la Conselleria d'Agricultura.
  
La citada bassa de reg es troba inclosa en el projecte d'infraestructura hidràulica de regadiu, redactat per la Conselleria d'Agricultura, per a transformar l'actual sistema de reg per gravetat a un altre de localitzat d'alta freqüència, pertanyent la zona de regadiu a la Comunitat de Regants del Pou de Dalt.
  
El mencionat projecte inclou les instal·lacions necessàries següents: realització d'un nou sondeig, la impulsió, un depòsit de regulació de 25.000 m3, la construcció d'un camí d'accés al depòsit i la xarxa de reg.
  
La modificació es justifica en la ubicació del depòsit en sòl no urbanitzable qualificat de protecció ecologicopaisatgística, i en el qual únicament es permeten els usos relacionats amb la conservació, manteniment i millora del medi natural, i es planteja per això el canvi de qualificació dels terrenys que passarien a ser sòl no urbanitzable comú grau 0.
  
S'acompanya com a part integrant de la memòria l'avaluació favorable d'impacte ambiental expedida per la Conselleria de Medi Ambient relativa al projecte d'infraestructura hidràulica de la Comunitat de Regants del Pou de Dalt, el promotor del qual és la Conselleria d'Agricultura, condicionada entre d'altres aspectes a la modificació del planejament vigent de forma que l'actuació prevista es corresponga amb els usos permesos.
  
Quart. En l'expedient consta l'emissió dels informes següents:
  
Conselleria d'Agricultura, de data 6 de novembre de 2000, de caràcter favorable a la modificació, sempre que queden garantides les qüestions mediambientals.
  
Conselleria de Medi Ambient, de 22 de setembre de 2000, en el qual s'indica el procediment que s'ha de seguir per a l'emissió de la Declaració d'Impacte Ambiental corresponent a la modificació que entre d'altres aspectes fa referència a la comunicació de la Conselleria d'Obres Públiques, Urbanisme i Transports a la de Medi Ambient i s'indica que el projecte presentat ha sigut admés a tràmit, i que s'haurà de remetre l'expedient complet en el qual conste l'estudi d'impacte ambiental relatiu a la modificació del Pla General.
  
Cinqué. La comissió informativa de la Comissió Territorial d'Urbanisme en la seua sessió del dia 28 de febrer de 2001 va acordar no elevar al ple de la Comissió Territorial d'Urbanisme la present modificació, mentre no es procedira a l'emissió de la declaració favorable d'impacte ambiental per la Conselleria de Medi Ambient.
  
Sisé. Amb data 2 de maig de 2001 ha sigut emesa per part de la Conselleria de Medi Ambient la declaració favorable d'impacte ambiental en la qual s'estima acceptable només a l'efecte mediambientals i sense perjudici de la prèvia obtenció de les autoritzacions sectorials que li siguen d'aplicació, la modificació puntual núm. 1 del Pla General d'Ordenació Urbana del terme municipal de Riba-roja de Túria (València), i s'estableixen els condicionants següents que s'han de complir:
  
1. El sòl que se reclassificarà serà únicament i exclusivament l'estrictament necessari per a la ubicació de la bassa de reg, per la qual cosa no es considera justificada la reclassificació de 72.000 m² que es proposa en el projecte. En conseqüència, s'adjunta en l'annex 1, de la present declaració, la classificació del sòl que es considera acceptable des del punt de vista mediambiental, per considerar-se que dels 72.000 m², aproximadament 38.000 m² no són necessaris per a les infraestructures proposades, i no es justifica la seua reclassificació, atés que les seues característiques ambientals romandran intactes.
  
Per tant, s'accepta la reclassificació de 34.000 m² de sòl no urbanitzable de protecció ecologicopaisatgística aproximadament, en sòl no urbanitzable comú grau 0, únicament per a permetre les instal·lacions estrictament necessàries per a la bassa de reg, segons s'ha grafiat en l'annex I.
  
2. Es garantirà l'adequada gestió dels distints tipus de residus que genere l'actuació, i queden totalment prohibit les arreplegues provisionals d'aquests en les zones de vegetació natural i en les zones pròximes i limítrofs amb l'àrea afectada.
  
3. Es compliran tots i cadascun dels condicionants establits en l'estimació d'impacte ambiental corresponent a l'expedient 101/99-AIA sobre el projecte d'infraestructura hidràulica de la Comunitat de Regants del Pou de Dalt la resolució del qual va ser emesa per la Direcció General de Planificació i Gestió del Medi en data 17 d'abril de 2000.
  
Fonaments de dret
  
Primer. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), ja que no ha sigut objecte de remissió la publicació en un diari no oficial de difusió en la localitat, tal com preveu l'article 38 de la LRAU.
  
Segon. La documentació està completa a l'efecte del compliment del que preceptua l'article 27 de la LRAU.
  
A aquests efectes ha sigut objecte de remissió la declaració favorable d'impacte ambiental expedida per la Conselleria de Medi ambient, i ha tingut lloc igualment el segellat i el diligenciat de la documentació.
  
Tercer. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del dia 2 de maig de 2001, acorda:
  
Aprovar definitivament la modificació núm. 1 del Pla General d'Ordenació Urbana de Riba-roja de Túria, en els termes establits en la declaració d'impacte ambiental expedida per la Conselleria de Medi Ambient amb data 2 de maig de 2001.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs que s'estime oportú.
  
València, 2 de maig de 2001.- El secretari de la Comissió Territorial d'Urbanisme: José Manuel Palau Navarro.